Kormuhina Ol'ga

Ol'ga Borisovna Kormuhina (; sünd. 1. kezaku 1960, Alauz'lidn, Venäman NFST, NSTÜ) om Venäman eläi, nevondkundaline i venämalaine, venäkel'ne i anglijankel'ne rokpajatai da muzikankirjutai. Venäman arvostadud artist (2016).

 Biografii 
Ol'ga om sündnu Alauz'lidn-lidnha. Vl 1977 lopi Gor'kijan keskškolad nomer 48 i zavodi opendust Gor'kijan inženerižsauvondan instututas, sen arhitekturižel fakul'tetal. Vl 1980 hän sädi debütan «Nižegorodskaja vesna»-džazrokfestivališ (Alalidnan keväz''').

Vl 1983 Kormuhina sirdi Moskvha Oleg Lundstreman kucundan mödhe i tuli openumha Valdkundaližes muzikaliž-pedagogižes institutas Gnesinoiden nimed, vaumiči sen estradan palakundad T. N. Markovič-pedagogan ohjandusen al. Opendusen aigan pajatai radoi Oleg Lundstreman orkestranke.

Vl 1988 Ol'ga oli «Krasnaja Pantera»-gruppan solistan (Rusked Panter). Zavodi solišt kar'jerad vl 1989. Ühtni enamba mi 20 videoklipan tehmižhe. Vl 2012 Ol'ga pästi ičeze «Padaju v nebo»-studijanal'bomad. Vspäi 2015 radab solistan Moskvan agjan filarmonijas, äned — kontral'to i mecco-soprano.

Vspäi 1999 läksi mehele, Aleksei Belov om hänen mužik, ühtneb Gorky Park-gruppha gitaristaks. Vl 2000 Ol'ga kändihe mamaks, Anatolija-tütär om sündnu.

 Diskografii 
Studijanal'bomad 
 1991 — Za granju slov (Sanoiden tahkon taga)
 2012 — Padaju v nebo (Lankten taivhaze)
 2016 — Sol' (Sol'')

 Homaičendad 

 Irdkosketused 
 Ol'ga Kormuhinan oficialine sait (olgakormuhinaofficial.ru). 

Kategorii:Venäman pajatajad
Kategorii:Rokpajatajad
Kategorii:Pajatajad kirjamišton mödhe
Kategorii:Personalijad kirjamišton mödhe
Kategorii:Sündnuded Alauz'lidnha